Bokaro : बोकारो जिले के चास प्रखंड में पांच पंचायत होकर बहने वाली मेंहदी जोरिया में सिरिज आॅफ चेक डैम का निर्माण लघु सिंचाई बोकारो प्रमंडल की ओर से किया गया था. सिरिज आॅफ चेक डैम योजना के तहत जोरिया पर सात अलग-अलग स्थानों पर चेक डैम का निर्माण किया गया, लेकिन इन चेक डैम से अब तक एक इंच भी जमीन सिंचित नहीं हो सकी. जिस कारण सरकार का करोड़ो रुपया पानी में चला गया, या यूं कहे कि विभागीय लूट के भेट चढ़ गया. वर्ष 2012-13 में इन चेक डैमों को बनाया गया. इसके साथ डैम के दोनों ओर माईक्रोलिफ्ट लगाने के लिए घर भी बनाए गए, साथ ही खेतों तक पानी पहंुचाने के लिए पाईप लाईन भी बिछाया गया, वहीं विभाग की ओर से ग्राम समिति का गठन कर हर समिति के अध्यक्ष को एक आठ एचपी का डीजल पंप भी दिया गया, ताकि उसका उपयोग डैम के आस-पास के रहने वाले किसान कर सके, लेकिन कहीं पर वह मशीन नजर नहीं आता.